stanford-oval/wikipedia huggingface dataset:
Pivot Stickfigure Animator
רשימת גרסאות

"Pivot 1.0" - הגרסה המקורית של התוכנה. גרסה זו הכילה מספר באגים. ניתן היה לשמור את האנימציות בגרסה זו בפורמט של Pivot Project File או GIF.
"Pivot 2.1". הגרסה תורגמה לעברית ב-2005 וזמינה להורדה בחינם.
"Pivot 2.2" - המהדורה העיקרית השנייה של התוכנה. בגרסה זו התווספו כפתורי "אחורה" ו"קדימה" אשר עוזרות להביא את הדמויות לקידמה מעל לדמויות האחרות או על מנת להציבן מאחורי הדמויות האחרות. זוהי אחת הגרסאות הנפוצות ביותר של התוכנה. הגרסה לא תורגמה מעולם לעברית.
"Pivot 2.2.4" - גרסה זו, הגיעה כקובץ ההתקנה כדי להבטיח שהתוכנה תותקן כראוי. תוספות אחרות בגרסה זו כללו סמלים ייחודיים עבור קובצי PIV ו-STK והיכולת להציב תמונות מפורמט JPEG ברקע של האנימציה. הגרסה תורגמה לעברית וזמינה להורדה בחינם.
"Pivot 2.2.5" - בגרסה זו באג ה-"insert frame" מגרסה 2.25 תוקן וקובץ ההתקנה שוחרר כקובץ Exe במקום MSI. גרסה זו נחשבת לגרסה הרשמית האחרונה של התוכנה שיצאה לאור. הגרסה תורגמה לעברית וזמינה להורדה בחינם.
"Pivot 3.1 Beta" - גרסה זו הייתה מיועדת במקור רק לבדיקה בקרב חברי קבוצת Pivot ב-MSN. לאחר שמפתח התוכנה פיטר בון הודיע שיפסיק לפתח את התוכנה הודלפה לרשת האינטרנט גרסת הבטא על ידי מקורות לא רשמיים שונים והופצה בהמשך באופן נרחב. גרסת הבטא הכילה שיפורים בתכונות הקיימות לצד מספר תכונות ויכולות חדשות. היא כללה גם תכונות אשר עבודת הפיתוח שלהם לא הושלמה, כגון האפשרות לייצא את האנימציה לפורמט AVI. כמו כן, ממשק המשתמש בגרסה זו שופר והכיל סמלים חדשים בגרסה היה ניתן לראשונה להשתמש במספר רקעים בכל אנימציה. משום שהמפתח הפסיק לעבוד על הפרויקט לפני שחרור הגרסה הסופית של בטא 3.1, אף פעם לא יצא גרסה הסופית של גרסה 3.1. הגרסה תורגמה לעברית וזמינה להורדה בחינם.
"XPivot 3.5" - גרסה זו נוצרה על ידי Surfoleon ונערכה על ידי Pyrotic אשר ביצע מספר שינויים נחוצים בממשק התוכנית. גרסה זו הפכה זמינה החל מ-20 באוגוסט 2009. גרסה זו פותחה על בסיס גרסת ה-3.1 בטא של התוכנה והכילה מספר שינויים קוסמטיים אשר בוצעו באמצעות עורך דלפי (ReSH) והוסיף תמיכה בפורמט X2p. גרסה זו שוחררה תחת רישיון Creative Commons (שלא בדומה לגרסאות הקודמות של התוכנה). הגרסה תורגמה חלקית לעברית, אך עוד לא זמינה להורדה.
"Stykz 1.0 BETA" - גרסה זו היא בעצם שיפור של גרסה 3.1 של פיווט המקורי, יחד עם תוספות חדשות ושכלולים אשר כוללים את כל העדכונים והגרסאות הקודמות של פיווט, ואף יותר. התכנה עובדת ופועלת עם קובצי .piv ו-.stk של כל הגרסאות הקודמות של פיווט. היא יצאה לאור על ידי מעריצי התכנה המקורית ב-2012. הגרסה בשלבי תרגום לעברית, וככל הנראה גרסה עברית תצא בשלהי 2013.
"Pivot 4 Animator" - גרסה של פיווט שפיטר בון הוציא לאור ב-2013. בגרסה זאת ישנם הרבה שיפורים, אפשר להגביר או להנמיך את השקיפות של הדמות, לשכפל את אותה הדמות, אפשר להעתיק מסגרות, ולהדביק אותם בציר באיזה מקום שהמשתמש ירצה, אפשר לסמן כמה חלקים שאפשר בתוך המסגרת, השימוש בסימון החלקים במסגרת (פריים) עושה את השימוש בתוכנה קל יותר, אפשר להזיז את כל החלקים בבת אחת, למחוק אותם בבת אחת וכדומה, ישנה אפשרות של ייצוא האנימציה לפורמט GIF ו-AVI באיכות טובה יותר, ללא בעיות ותקלות באיכות הצבע. אפשר להזיז דמויות בעזרת החצים שבמקלדת וכך קל לדייק בפרטים הקטנים.
"Pivot 5 Animator" - הגרסה החדשה ביותר שפיטר בון הוציא ב-2022. בגרסה זו ישנם הרבה שיפורים, כגון אפשור של כמה צבעים בדמות אחת, קטעים מתעקלים, שינוי גודל בהזזת העכבר, "מצלמה" שאפשר להזיז ולהראות כל פעם חלק אחר של הפריים, ועוד.
הערות שוליים

↑  Pivot 2.1 download at PC World
1 2 3  Pivot 2.x download at SnapFiles.com
1 2  Pivot 3.1 Beta download at Jack Costella's Pivot Page
Who the Hell is Edgar?

"Who the Hell is Edgar?" (בעברית: "מי זה לכל הרוחות אדגר?") הוא סינגל שהוקלט על ידי צמד הזמרות האוסטריות טיה וסלינה. הוא יצא לאור ב-8 במרץ 2023, ונבחר לייצג את אוסטריה באירוויזיון 2023, שהתקיים בליברפול שבממלכה המאוחדת.
לפני האירוויזיון

ב-31 בינואר 2023 הודיעה ORF במהלך תוכנית הרדיו Ö3-Wecker כי טיה וסלינה נבחרו לייצג את המדינה באירוויזיון הקרוב עם שיר שכתבו בעצמן במחנה כתיבה ייעודי בצ'כיה.
ב-7 במרץ נחשפה כותרת השיר, "Who the Hell is Edgar?", מעין מחווה לסופר האמריקאי אדגר אלן פו.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אוסטריה שובצה למחצית השנייה של חצי הגמר השני, שהתקיים ב-11 במאי 2023.
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אוסטריה שובצה כמדינה ה-12, אחרי סן מרינו ולפני אלבניה. ב-11 במאי 2023 ביצע הצמד את "Who the Hell is Edgar?" על בימת חצי הגמר השני של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אוסטריה הופיעה ראשונה, לפני פורטוגל.
הערות שוליים

↑  Adams, William Lee (8 במרץ 2023). ""Who the Hell is Edgar?" Austria's Teya & Salena reveal Eurovision 2023 song". Wiwibloggs (באנגלית אמריקאית). נבדק ב-8 במרץ 2023. {{cite web}}:  (עזרה)תחזוקה - ציטוט: url-status (link)
↑  Ude, Christian (31 בינואר 2023). "Song Contest: Geheimnis gelüftet: Ex-Starmaniacs singen für Österreich". Kleine Zeitung (בגרמנית). נבדק ב-10 בפברואר 2023. {{cite web}}:  (עזרה)
↑  Arth, Rick (31 בינואר 2023). "Teya & Salena will sing for Austria at Eurovision 2023 in Liverpool". Wiwibloggs (באנגלית אמריקאית). נבדק ב-8 במרץ 2023. {{cite web}}:  (עזרה)תחזוקה - ציטוט: url-status (link)
↑  "Österreich fragt beim Song Contest: Who the hell is Edgar?". oe3.ORF.at (בגרמנית). נבדק ב-2023-03-06.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31.
↑  "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22.
↑  Eurovision 2023 Semi-final 2 Results
↑  Eurovision 2023: Running order in the Grand Final
| --- | --- |
בקרת זהויות :  MusicBrainz work: b926b518-026c-444b-8949-d44b8dac373d
אארופוס הראשון, מלך מוקדון

אארופוס הראשון (ביוונית: Ἀέροπος A) היה מלך מוקדון במהלך המאה ה-6 לפנה"ס.
ביוגרפיה

אארופוס היה בנו של פיליפוס הראשון, וירש אותו לאחר מותו. על פי יוסטינוס, אביו מת כאשר הוא היה עדיין תינוק, ובאותו זמן השתוללה מלחמה בין מוקדון לאילירים. חיילי הצבא המוקדוני לקחו את אארופוס התינוק בעריסתו, והובילו אותו לשדה הקרב כדי להעלות את מורל החיילים בחזית. הוא שלט 20 שנים, ובנו אלקטס הראשון ירש אותו.
הערות שוליים

↑  הרודוטוס, ספר שמיני, 139.
↑  יוסטינוס, ספר שביעי, 2.
↑  אוסביוס, "כרוניקה", 86.
Yo! Bum Rush the Show

Yo! Bum Rush the Show הוא אלבום הבכורה של להקת הראפ פאבליק אנמי שיצא לאור ב-1987. אלבום זה הוא אחד מהאלבומים שהתוו את הדרך לז'אנר ההארדקור היפ הופ המפורסם של ימינו. האלבום נחשב לקלסיקת ראפ, עוסק גם בפוליטיקה, ומנסה לעורר מחאה חברתית בדרך יצירתית ושופעת קללות. האלבום נמצא במקום ה-497 במצעד 500 האלבומים הטובים ביותר של כל הזמנים של המגזין רולינג סטון.
אארו פאיארי

| --- | --- |

אארו פאיארי
 לידה:  17 ביולי 1897 רוסיה אסיקאלה, הדוכסות הגדולה של פינלנד
 פטירה:  14 באוקטובר 1949 (בגיל 52) פינלנד קוקולה, אוסטרובוטניה המרכזית, פינלנד
 מדינה:  פינלנד 
 השתייכות:  פינלנד צבא פינלנד
 דרגה:   מייג'ור גנרל
 פעולות ומבצעים
 מלחמת האזרחים הפינית מלחמת העולם השנייה (מלחמת החורף, מלחמת ההמשך, מלחמת לפלנד)
 עיטורים
  צלב מרנהיים (פעמיים)
 
אארו פאיארי (בפינית: Aaro Pajari;‏ 17 ביולי 1897 - 14 באוקטובר 1949) היה איש צבא פיני שלחם בצבא פינלנד במהלך מלחמת העולם השנייה.
ביוגרפיה

פאיארי נולד באסיקאלה שבמחוז הדוכסות הגדולה של פינלנד (אז האימפריה הרוסית היום פינלנד). הוא הצטרף לתנועת "המשמרות הלבנים" ולחם בהצטיינות רבה במלחמת האזרחים הפינית. הוא התפרסם בשל אומץ ליבו, וכישרונו להחדיר מוטיבציה בחייליו. הוא הצטרף לצבא פינלנד עם הקמתו. בתחילת "מלחמת החורף" הוא היה כבר לוטננט קולונל, הוא התפרסם כאשר בתחילת המלחמה סבל מהתקף לב אולם חזר לקרב מיד כשהתאושש. הוא קנה פרסום נוסף במהלך קרב טולוואיירווי (שהיה למעשה הקרב הגדול הראשון במלחמה זו), אז השמידו הוא ופאבו טלוולה שתי דיוויזיות רוסיות מהארמייה השמינית. במלחמת ההמשך הוא פיקד על התקפה גדולה באזור קרליה, הדיוויזיה שלו נשלחה אל נהר הוויאוקסי במטרה לאיים על העיר ויפורי, שנכנעה לאחר זמן מה. לאחר מכן הוא זכה בצלב מנרהיים. הוא לחם בהצטיינות גם במלחמת לפלנד וזכה בצלב מנרהיים פעם שנייה.
אחר המלחמה נעצר פאיארי בחשד לביצוע פשעי מלחמה, אולם שוחרר מחוסר ראיות. הוא מת מהתקף לב בקוקולה בשנת 1949.
הערות שוליים

↑  מקס הייסטינגס, נפתחו שערי הגיהנום, הוצאת מודן, 2015. עמ' 55.
↑  מיכאל הרסגור ואהוד פוקס, רגעים היסטוריים ורגעים היסטריים, הוצאת דביר עמ' 217.
| --- | --- |
בקרת זהויות :  ISNI: 0000 0000 2376 2586  LCCN: n83073044  VIAF: 75226304   WorldCat (עם VIAF): 75226304
Tokyo MX

| --- | --- |

 פרטי הערוץ
 מדינה:  יפן 
 תאריך השקה:  30 באפריל 1993 
 בעלות:  The Chunichi Shimbun Tokyo office, Tokyo FM 
 משרד ראשי:  טוקיו 
 s.mxtv.jp
 
Tokyo MX הוא ערוץ טלוויזיה מסחרי יפני, שבסיסו בעיר טוקיו ומשדר לתושבי העיר החל משנת 1995. עיריית טוקיו היא חלק של בעלי הערוץ.  בעל מניות העיקרי היא  תחנת רדיו Tokyo FM שבבעלותה כ-20%. זה ערוץ טלוויזיה יחיד שמשדר בעיר טוקיו בלבד. כל שבוע הערוץ משדר מסיבת עיתונאים של מושל העיר.
היסטוריה

בשנת 1993 קבוצת משקיעים החליטה להקים בעיר ערוץ טלוויזיה חדש. רישיון הפעלה התקבל בסוף 1993 וב-1 בנובמבר 1995 הערוץ החל את שידוריו תחת השם MX-TV. בהשראת ערוץ טלוויזיה ניו-יורקי NY1, הערוץ התרכז בשידורי חדשות במשך 12 שעות. תוכניות חדשות היו מחולקות ל-5 מקבצים. התוכניות כללו שידורים ישירים ממחלקת המשטרה של העירייה, מהעירייה עצמה ומבניין מטה הערוץ. הערוץ סבל מקשיים כלכליים ואיכות שידור ירודה. בהדרגה היקף שידורי חדשות הוקטן ובמקומם הוגדל חלקו של תוכניות בידור, אירועים מקומיים ורבות תחרויות ספורט מקומיות ותוכניות אנימה בשעות מאוחרות. לאחר מספר שנים, במהלך הצליח ובשנת 2002 הערוץ הפך לרווחי. החל משנת 2006 הוא משדר תחת השם הנוכחי. באותה שנה מטה הערוץ עבר לבניין חדש באזור צ'יודה.
בשנת 2011 הופסק שידור אנלוגי ובשנת 2012 החלו שידורים מ-"עץ השמיים". הדבר שיפר באופן משמעותי את איכות השידורים מאז הוא ניתן לקליטה טובה גם בפרברי היער הרחוקים.
באפריל 2014 החלו שידורים של ערוץ משנה Tokyo MX2.
הערוץ ידוע בשידורי אנימה שלו. בניגוד ליתר התוכנית, הקרנות אלו ניתנים לקליטה מחוץ לטוקיו תוך שיתוף פעולה עם ערוצים מקומיים. בערוץ שודרו לראשונה סדרות מוצלחות כמו ההרפתקה המוזרה של ג'וג'ו, ד"ר סטון, ההרפתקה המוזרה של ג'וג'ו, אל תשתעשעי איתי, נאגאטורו ועוד. כמו כן בערוץ משודרים סדרות "דרגון בול וגנדאם.
Nvidia G-Sync

| --- | --- |


דוגמה לתמונה שבה קיימת קריעת מסך, שהטכנולוגיה מנסה לפתור.
 מפתח:  Nvidia
 מחזור חיים:  2012–הווה (כ־12 שנים)
 סוג רישיון:  קנייני
 קטגוריה:  קצב רענון משתנה (VRR)
 developer.nvidia.com/g-sync
Nvidia G-Sync או G-Sync היא טכנולוגיה קניינית לקצב רענון משתנה המפותחת על ידי חברת Nvidia ונועדה למנוע קריעת מסך (אנ') ואת הצורך בשימוש בתוכנות חלופיות כמו סנכרון אנכי (Vsync). הטכנולוגיה פותרת את תופעת קריעת המסך על ידי שינוי קצב הרענון של מסך התצוגה והתאמה לקצב הפריימים לשנייה שהכרטיס הגרפי מרנדר על בסיס היישום הגרפי שרץ על המחשב. קריעת מסך נוצרת כאשר אין סנכרון בין קצב הרענון האנכי (שורות הפיקסלים) של המסך לבין כמות הפריימים שמרונדרת בפועל, כך שנוצר שפריים אחד נחתך טרם הצגתו במלואו והפריים השני מוצג, בכך נוצר חוסר התאמה בין הפריימים, בדומה למתרחש בתצוגות המתבוססות על סריקה שזורה (Interlaced). על מנת שמסך יוכל להשתמש ב-G-Sync, עליו להיות בעל צ'יפ הנמכר על ידי Nvidia. הטכנולוגיה המקבילה ל-G-Sync היא FreeSync אשר מפותחת על ידי AMD, משתמשת בחיבור ה-DisplayPort לביצוע הסנכרון וחופשית לשימוש.
חומרה

צ'יפ ה-G-Sync מיוצר על ידי Altera ומהווה FPGA בעל זיכרון של 768MB מסוג DDR3. הצ'יפ מיוצר בטכנולוגיה של 28 ננומטר מסוג TSMC 28LP.
חומרה > דרישות מערכת

על מנת ש-G-Sync יעבוד ישנם שלושה מרכיבים אשר נדרשים:
כרטיס גרפי – כרטיס גרפי של Nvidia מסדרת GeForce 600 החל מ-GTX 650 Ti Boost, התומך ב-DisplayPort 1.2.
מערכת הפעלה – Windows 7 ומעלה או לינוקס או FreeBSD או סולאריס.
מנהל התקן – בגרסה R340.52 ומעלה.
ביקורת

הטכנולוגיה ספגה ביקורת עקב היותה קניינית ולא חופשית ועל עצם העובדה שהיא מקבלת יותר חשיפה מאשר אלטרנטיבות חופשיות אחרות כמו סנכרון-אדפטיבי של ארגון VESA אשר מנצל את אחת מהתכונות של חיבור DisplayPort גרסה 1.2a. בעוד שהטכנולוגיה המתחרה, FreeSync של AMD, מנצלת את התכונה של DisplayPort, טכנולוגיית ה-G-Sync מכריחה את יצרי המסכים לרכוש ולהתקין ערכת שבבים תוצרת Nvidia על מנת שהיא תעבור כראוי. אך עם זאת, ישנם מסכי "תואמי G-Sync"‏ (G-Sync compatible) אשר משתמשים ב-FreeSync במקום על מנת להגיע לתוצאה דומה.
תמיכה במסכים > מחשבים ניידים

ב-2015 חברת Nvidia הכריזה כי הטכנלוגיה תהיה זמינה גם במחשבים ניידים ובעקבות כך שכרטיס המסך מחובר ישירות למסך של המחשב הנייד, אין צורך להשתמש בצ'יפ ש-Nvidia מספקת.
תמיכה במסכים > מסכים גדולים

בתערוכת CES 2018, החברה הכריזה על מספר מסכים לגיימינג תוצרת HP,‏ ASUS ו-Acer עם פאנלים בגודל של 65 אינץ', התומכים ב-HDR, בעלי רזולוציה של Ultra HDTV וכן תומכים ב-G-Sync - דבר ההופך את המסכים למסכים הראשונים בסדר גודל של טלוויזיות התומכים בקצב רענון משתנה.
תמיכה במסכים > תואמי G-Sync

בתערוכת CES 2019, החברה הכריזה כי היא תתמוך במסכים בעלי קצב ריענון משתנה המשתמשים ב-FreeSync, תחת שם המותג "תואם G-Sync"‏ (G-Sync Compatible). כלל המסכים אשר קיבלו את תווית ה-"תואם G-Sync", נבדקו על ידי Nvidia וברגע שמחברים מסך כזה לכרטיס מסך תוצרת Nvidia, תכונת ה-G-Sync בדרייבר תופעל אוטומטית. אף על פי כן, משתמשים יכולים גם להשתמש בכל מסך בעל טכנלוגיית FreeSync, כולל כאלו שלא קיבלו אישור של "תואם G-Sync", יוכלו להפעיל ידנית את האפשרות. בניגוד ל-G-Sync, מסכי תואמי G-Sync תואמים אך ורק לסדרת GeForce 10 ומעלה.
הערות שוליים

↑  אננד לאל שימפי, NVIDIA G-Sync Review, באתר Anandtech, ‏‏12 בדצמבר 2013 (באנגלית)
↑  סקוט ווסון, Adaptive-Sync added to DisplayPort spec, באתר The Tech Report, ‏‏12 במאי 2014 (באנגלית)
↑  What are the system requirements for G-sync Compatible display technology?, באתר Nvidia, ‏‏16 בינואר 2019 (באנגלית)
↑  כריסטיאן אברל, How to Run G-Sync on a FreeSync Monitor, באתר Tom's Hardware, ‏‏18 בינואר 2021 (באנגלית)
↑  מרק וולטון, Nvidia announces G-Sync for laptops, reveals low-level tech details, באתר Arstechnica, ‏‏1 ביוני 2015 (באנגלית)
↑  ג'ראד ניומן, The best smart TV at CES is this giant Nvidia gaming display, באתר TechHive, ‏‏10 בינואר 2018 (באנגלית)
1 2  אנדרו בורנס, G-SYNC Compatible Monitors and BFGD, באתר Nvidia, ‏‏20 במרץ 2019 (באנגלית)
↑  קת'רין קאסטל, Here's a list of all the Nvidia G-Sync Compatible monitors confirmed so far, באתר Rock Paper Shotgun, ‏‏13 בינואר 2021 (באנגלית)
אאסיו נווס

| --- | --- |

 לידה:  10 במרץ 1960 (בן 64) בלו הוריזונטה, ברזיל 
 מדינה:  ברזיל 
 השכלה:  האוניברסיטה הפונטיפית הקתולית של מינאס ז'ראיס  Colégio São Vicente de Paulo 
 מפלגה:  מפלגת הסוציאל-דמוקרטיה הברזילאית 
 aecioneves.com.br
 
 פרסים והוקרה
 הצלב הגדול של המסדר הלאומי להצטיינות במדעים (ברזיל)  אביר בלגיון הכבוד 
 
נווס דה קוניה נואם בסנאט, 2013
אָאֶסְיוֹ נֵוֶס דָה קוּנְיָה (בפורטוגזית: Aécio Neves da Cunha; נולד ב-10 במרץ 1960) הוא כלכלן ברזילאי, פוליטיקאי ונשיאה לשעבר של מפלגת הסוציאל-דמוקרטיה הברזילאית. נווס דה קוניה התמודד בבחירות לנשיאות ב-2014, והפסיד לאחר שני סיבובים לדילמה רוסף.
חייו

נווס דה קוניה נולד בבלו הוריזונטה וסיים את לימודיו בכלכלה באוניברסיטה הפונטיפית הקתולית של מינאס ז'ראיס (PUC-Minas). בשנת 1990, כחבר במפלגה הסוציאל-דמוקרטית של ברזיל PSDB, הוא זכה בקדנציה השנייה שלו בלשכה. שנתיים לאחר מכן הוא התמודד ללא הצלחה לבחירתו לראשות העיר בלו הוריזונטה. בקדנציה השלישית שלו כסגן הפדרלי, הוא הפך למנהיג ספסל המפלגה שלו. בשנת 1990, כחבר במפלגה הסוציאל-דמוקרטית הברזילאית (PSDB), הוא זכה בקדנציה השנייה שלו בבית הנבחרים. שנתיים לאחר מכן הוא התמודד ללא הצלחה לבחירתו לראשות העיר בלו הוריזונטה. בקדנציה השלישית שלו כסגן הפדרלי, הוא הפך למנהיג ספסל המפלגה שלו.הוא היה המושל ה-17 של מינאס ז'ראיס מינואר 2003 עד מרץ 2010, המושל הצעיר ביותר בתולדות מינאס ז'ראיס והראשון שנבחר למושל בסיבוב הראשון, עם כ 58% מהקולות. הוא חבר בסנאט הפדרלי הברזילאי (Federal Senate).
בעבר היה חבר קונגרס, נשיאה הזמני של ברזיל, והיה מזכיר לעניינים מיוחדים בממשל הנשיאות טרם מותו של הנשיא הנבחר טנקרדו נווס, סבוֹ. עד יוני 2014 היה בעל טור בעיתון הברזילאי פוליה דה סאו פאולו (Folha de São Paulo).
הערות שוליים

↑  ULTIMO SEGUNDO, Aécio Neves da Cunha
| --- | --- |
בקרת זהויות :  PLWABN: 9810556436705606  GND: 1057526738  ISNI: 0000 0000 3379 0804  LCCN: n99900227  VIAF: 53488507   WorldCat (עם VIAF): 53488507 
ערך זה הוא קצרמרבנושא אישים. אתם מוזמנים לתרום לוויקיפדיה ו.
Together in Electric Dreams

"Together in Electric Dreams" (בעברית: "יחד בחלומות אלקטרוניים") הוא שיר של המוזיקאי הבריטי פיליפ אוקי והמפיק האיטלקי ג'ורג'ו מורודר. הוא נכתב על ידי אוקי ומורודר והוקלט לאלבום Philip Oakey & Giorgio Moroder שיצא בשנת 1985, והוקלט לפסקול של הסרט חלומות אלקטרוניים (אנ'). הוא יצא כסינגל בבריטניה בספטמבר 1984, והפך ללהיט. הוא הגיע למקום השלישי במצעד הסינגלים בבריטניה, ונשאר במצעדים במשך שלושה עשר שבועות. הסינגל גם הגיע למקום השלישי באירלנד ולמקום החמישי באוסטרליה.
הסרט חלומות אלקטרוניים היה הסרט העלילתי הראשון של הבמאי סטיב בארון. עבודתו הקודמת של בארון כללה בימוי של מספר קליפים חדשניים בתחילת שנות השמונים. ההצלחה הגדולה ביותר שלו עד אז הייתה כבמאי הקליפ של השיר "Don't You Want Me" של The Human League בשנת 1981, שעזר לסינגל להיות במקום הראשון בבריטניה ובארצות הברית.
מיקומי שיא

|   ‏‏‏  מצעדים ודירוגים (1984)> מדינה |   ‏‏‏  מצעדים ודירוגים (1984)> מצעד |   ‏‏‏  מצעדים ודירוגים (1984)> מיקום שיא |   ‏‏‏  מצעדים ודירוגים (1984)>  |
| --- | --- | --- | --- |
|  אוסטרליה | מצעד הסינגלים האוסטרלי | - |  |
|  אוסטרליה | קנט מיוזיק רפורט | 5 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 20 |  |
|  הולנד | מצעד 40 הסינגלים ההולנדיים | 15 |  |
|  הולנד | מצעד 100 הסינגלים ההולנדיים | 35 |  |
|  הממלכה המאוחדת | מצעד הסינגלים הבריטי | 3 |  |
|  ניו זילנד | המצעד הניו זילנדי הרשמי | 29 |  |
הערות שוליים

↑  Chin, Brian (6 באוקטובר 1984). "Dance Trax". Billboard. נבדק ב-2 באוגוסט 2023. Giorgio Moroder & Philip Oakey's "Together In Electric Dreams" is almost too perfect a pop-disco record and a natural for the Eurodisco crowd {{cite journal}}:  (עזרה)
↑  Owen, Tom (30 באפריל 2024). "The top 25 greatest 1980s synthpop songs ever". Smooth Radio. נבדק ב-27 באוגוסט 2024. {{cite web}}:  (עזרה)
| --- | --- |
בקרת זהויות :  MusicBrainz work: 81ae5ede-bb40-4f2a-9f99-f990550a6557
Pizza Tycoon

| --- | --- |

 כללי
 תאריך הוצאה:  1994 
 סוגה:  משחק סימולציית עסקים(אנ')
 פיתוח:  Software 2000 
 הוצאה לאור:  מיקרופרוס 
 ארץ מקור:  גרמניה 
 שפות:  אנגלית 
 דרישות תוכנה
 מצבי משחק:  משחק וידאו לשחקן יחיד
 פלטפורמות:  DOS, Microsoft Windows, macOS, קומודור אמיגה, לינוקס 
 
Pizza Tycoon (פיצה טייקון) הוא משחק וידאו משנת 1994 מסוג סימולציית עסקים אשר פותח על ידי החברה הגרמנית Software 2000. המשחק, אשר משלב אלמנטים של הומור ואסטרטגיה, איפשר לשחקנים לבנות ולנהל רשת מסעדות פיצה משלהם בעוד מתמודדים עם אתגרים שונים, כולל משביעות רצון הלקוחות והתעסקות עם עולם הפשע המאורגן.
באמריקה הצפונית המשחק פורסם על ידי חברת MicroProse והגרסה האמריקאית של המשחק הותאמה לשוק האמריקאי.
בעקבות ההצלחה לה זכה המשחק פותחו שתי משחקי המשחק למשחק - המשחק Fast Food Tycoon שיצא לשווקים בשנת 1999, המשחק Pizza Tycoon 2,שיצא לשווקים ב-2001 ו-Pizza Connection 3, אשר פותח על ידי חברת Gentlymad Studios ויצא לשווקים ב-2018. החל מינואר 2017 המשחק מופץ בגרסה מחודשת ב-GOG.com(אנ').‏
משחקיות

המטרה במשחק היא לנהל רשת מסעדות פיצה במיקומים מרכזיים שונים ברחבי אירופה וארצות הברית. בתחילת המשחק יש לשחקן כמות מוגבלת של משאבים, והשחקן נדרש לקבל החלטות קריטיות שונות לגבי מיקום המסעדות של הרשת, התמחור של הפריטים בתפריט, המתכונים של הפיצות בתפריט, העובדים שיעבדו בכל מסעדה, ואסטרטגיות שיווק. ההצלחה במשחק תלויה בעיקר מהניהול הפיננסי של הרשת (בעיקר מקסום הרווחים, ושליטה בעלויות), וכמו גם בשביעות רצון הלקוחות, אשר מושפעת בין היתר מהאיכות של הפיצות, והאווירה בכל מסעדה.
ניתן לבצע התאמות אישיות רבות במשחק - השחקנים מסוגלים ליצור מתכונים משלהם לכל הפיצות בתפריט, ולוודא שהמרכיבים של הפיצות בסניפים מסוימים יהיו תואמים לטעם של הלקוחות באותו האזור/מדינה. המרכיבים של הפיצה משפיעים באופן ניכר על איכות הפיצה, עלותה, וסוג הלקוחות שמעוניין לרכוש אותה.
פיצ'ר ייחודי במשחק הייתה היכולת של השחקן לפנות לארגוני הפשע המקומיים בכל מדינה, לחבל במסעדות המתחרות, ולעסוק בסחר בנשק וסמים, ובאופן זה להניב רווחים גבוהים יותר, למרות שהדבר היה גם כרוך במידה מסוימת של סיכון אם נתפסים על ידי המשטרה ונקנסים על ביצוע פעילות לא חוקית.
בנוסף, השחקן נדרש גם להגיב לתנאי השוק המשתנים במהלך המשחק, כמו שינויים במחירי הרכיבים ושינויים בהעדפות של הלקוחות.
המטרה הסופית במשחק היא לשלוט בשוק של מסעדות הפיצה על ידי הרחבת רשת המסעדות למספר רב של ערים ברחבי העולם.
פיתוח

המשחק פותח על ידי החברה הגרמנית Software 2000 אשר התמחתה בפיתוח משחקי סימולציה ואסטרטגיה. באמריקה הצפונית המשחק פורסם על ידי חברת MicroProse.
גרסאות של המשחק יצאו למספר פלטפורמות, כולל MS-DOS, Amiga, ובהמשך יצאה גם גרסה של המשחק ל-Windows.
הערות שוליים

↑  the-delightfully-odd-pizza-tycoon-is-now-on-gog-com on Destructoid by Jordan Devore (2017-01-05)
Vuze

| --- | --- |


 מחזור חיים:  יוני 2003 – הווה (כ־21 שנים) 
 גרסה אחרונה:  5.7.6.0 (2 בנובמבר 2017) 
 מערכת הפעלה:  חוצה-פלטפורמות 
 נכתבה בשפות:  Java 
 סוג רישיון:  GPL-2.0 
 קוד מקור:  https://svn.vuze.com/public/ 
 www.vuze.com
 
Vuze (נקראה בעבר אזורוס; Azureus) היא תוכנה לשיתוף קבצים המבוססת על טכנולוגיית Java, ועל קליינט של התוכנה ביטורנט עם תמיכה
של פרוטוקולי התקשורת I2P ו-TOR. התוכנה תומכת במערכות ההפעלה חלונות, לינוקס, מק ויוניקס.
סקירה > מאפייני התוכנה

Vuze מאפשרת למשתמשיה להזין את מהירויות המקסימום של ההעלאות וההורדות ולשנות נתונים שונים. בנוסף, Vuze מאפשרת למשתמשים לפתוח חלקים ספציפיים שהסתיימו מהקובץ המלא. Vuze יכולה לשמש כטראקר עצמאי ובכך לאפשר למשתמשים לשתף את הקבצים האישיים שלהם מבלי להעלות אותם לאתר מסוים. Vuze תומכת בהצפנת הזרמת מסרים, שהיא שיטה שמונעת שליטה ברוחב הפס שהתוכנה משתמשת בה. אפשרויות PEX והעתקות כתובות של טורנטים נתמכים גם הן. אפשרויות התוכנה יכולות להתרחב באמצעות טלאים שונים, אחד הפופולריים ביניהם הוא 'מאתר המדינה' (Country Locator). מיזוג בין 'נודזילה גריד נטוורק' מהווה כטלאי לתוכנה שמאפשר אחסון סמוי, שיתוף והפצת קובצי טורנטים.
סקירה > ממשק

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סקירה > טלאים

Vuze מכילה גם מגוון של טלאים (Plugins) הכוללים:
Auto Speed
Advanced Statistics
Mainline DHT
3D View
SMS Notifications
Country Locator
FireFrog
HTML Web UI
Jython
Ono
ProgressBar
RSS Downloader
Speed Scheduler
Status Mailer
את רשימת הטלאים המלאה ניתן לראות כאן
סקירה > מערך נתונים מבוזר (DHT)

גרסת 2.3.0.0 של Vuze הציגה את פונקציית מערך הנתונים המבוזר (DHT) שהיא פיתוח של פרוטוקול הביטורנט, במטרה להפוך את התוכנה לעצמאית יותר משימוש בטראקרים. זה מאפשר לטורנט לקבל מידע ממקורות אחרים כשהטראקר המקורי מושבת או חלש. הצד השלילי בכך הוא שמדובר בטראקרים פרטיים, שנדרשת הרשמה אליהם.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > אזורוס

אזורוס שוחררה לראשונה ביוני 2003 באתר Sourceforge.net, בעיקר כדי להתנסות בטכלונגיית ה-SWT של אקליפס. Vuze היא אחת מהקליינטים הנפוצים ביותר לביטורנט.
היסטוריה > Vuze

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ביקורת

הביקורת על Vuze מתבטאת בניצול הגבוה של משאבי המערכת והזיכרון הפנימי במחשב שהיא משתמשת בהם לפעילותה. טכנולוגיית ה-Java שבה התוכנה נדרשת מותקנת בנפרד מבסיס התוכנה וגורמת לתוכנה להשתמש ביותר משאבים.
ראו גם

ביטורנט
הערות שוליים

↑  Azureus, now called Vuze : Java BitTorrent client - Plugins
תוכנת Vuze נטענת על חלונות ויסטה
Pixie Lott (אלבום)

Pixie Lott (בעברית: פיקסי לוט) הוא אלבום האולפן השלישי של הזמרת הבריטית פיקסי לוט. האלבום יצא לאור ב-1 באוגוסט 2014 על ידי חברת התקליטים וירג'ין EMI. מתוך האלבום יצאו שני סינגלים בסך הכול.
האלבום הגיע למקום ה-15 במצעד האלבומים הבריטי.